Viborger Samler, 1836-05-24
Udenlandske Efterretninger. Spanien. Le Moniteur af 12te Mai indeholder følgende Efterretninger fra Krigsskuepladsen: Efter Bort tagelsen af de carlistiske Forskandsninger for S. Sebastian gjorde General Evans's Tropper Holdt ved Ven taen ved Ernani, hvor de holdt Rastdag. Efterretninger af 9de melde, at de paa den Tid besatte Høiderne ved S. Sebastian indtil Venten og befæstede sig der. Den 7de erholdt Ernani en Forstærkning af 4 carlistiske Batailloner. Egnig afsendte endnu 7 til dette Punct, for at angribe Englænderne. Det bekræfter sig, at de carlistiske Chefer Segastibelza og Jbero ere faldne i den sidste Fægtning. Segastibelzas Eftermand er Jsturiza. Breve fra Portugaleta af 6te melde, at man den 5te har i Bil bar hørt en levende Geværild fra Egnen af LlodioDenne Efterretning vilde allerede bekræfte den af os givne Efterretning om en Fægtning, der den 5te har fundet Sted mellem Cordova og Egnia. Man har endnu ingen Details om dette Sammenstød, men Carlisterne paastaae ikke, at have været de Seirende. Den 5te rykkede Christinerne ind i Estella. Den 7de erholdt den engelske Station udenfor Bilbao en Forstærkning af 600 Marinesoldater og flere Officierer. Bilbao erholdt en Forstærkning af 1000 Mand." Uagtet de mange Details, man erholder fra S. Sebastian, erfarer man dog egentligt intet Vist over den Vending, som Sagerne have taget i det nordlige Spanien. Det synes utvivlsomt, at Overgeneralen for den christiniske Armee havde den 5te et combineret Angreb paa tre Puncter til Hensigt fra S. Sebastian under General Evans, ved Llodiomellem Bilbao og Ordunna, hvor Cordova selv commanderede, og endeligen ved Estella som man formoder, under General Tillo, Alle til Paris indløbne Efterretninger angaae de tidligere beskrevne Operationer af General Evans. Om de tvende andre Anførere veed man endnu Jntet. Jmidlertid yttrer Le Phare de Bayonne ligesom tidligere Journal de Paris den Formodning, at ogsaa Cordova har seiret, fordi i modsat Tilfælde, ja selv og Resultatet havde været tvivlsomt, Carlisterne paa Grændsen ikke vilde have undladt, at udbrede og høitideligholde Seiersefterretninger. Som Resultat af Bevægelserne ved Estella angiver man skjendt ubestemt Jndtagelsen af denne Stad. Segastibelzas Efterfølger General Jsturiza er imidlertid ankommen med fire Batailloner til Ernani, for at stille sig imod General Evans, medens General Bernelle neppe finder sig stærk nok til at gjøre en Diversion til Fordeel for den Sidste. Jfølge Sensinelle de Pyrenees skulle betydelige Promotioner være foretagne i Nordarmeen; efter andre Angivelser ventes Krigsministeren, General Rodil, til Vittoria. – Ældre Breve fra Bayonne melde, at Carlisterne i Jrun og Passages, der havde truffet de virksomste Anstalter til at tilbagevise et forventet Angreb af Englænderne, have nu aldeles tabt Modet ved Efterretningen og Segastibelzas Nederlag, og at over 800 Mennesker ere flygtede ombord paa den franske Fregat Sappho. Dog havde Carlisterne i Fuentarabia afskudt nogle Kugler paa det franske Dampskib Meteor. – Efterretningerne fra Madrid gaae til den 7de d. M. J Procereskammeret havde Ministeriet lidt et Nederlag. Den 6te androg nemlig Hr. Montenou paa en Petition til Dronningen, at Decreterne af 15de Febr. og 1ste Mai (angaaende Salget af Nationalgodserne) maatte forelægges Procereskammeret snarest muligt, fordi Forelæggelsens Udsættelse let kunde medføre alle de onde Følger, som man deraf havde at befrygte." Denne Petition indeholdt i sin Affattelse aabenbart en Dadel mod hine Decreter. Hr. Mendizabal modsatte sig derfor af alle Kræfter dens Antagelse; men desuagtet gik den igjennem med 45 mod 15 Stemmer. – Den 3die ere disse Decreter forelagte Procuradorernes Kammer. Den 6te forelagde i dette Kammer et Oppositionsmedlem Jndenrigsministeren nogle Spørgsmaal angaaende nogle Forholdsregler af Vicekongen i Navarra. Denne beklagede, at hverken Conseilspræsidenten eller Justitsministeren vare tilstede, forat kunne give den forlangte Oplysning. Utilfreds hermed, vilde Oppositionen gjøre flere Spørgsmaal, da Præsidenten pludseligt sluttede Mødet.